ট্যাংরা কাণ্ডে গ্রেফতার প্রসূন দে

কলকাতা: হাসপাতাল থেকে ছাড়া পেতেই ট্যাংরা কাণ্ডে (Tangra Murder Case) গ্রেফতার প্রসূন দে (Tangra Prasun Dey Arrest)। সোমবার বিকেলে এনআরএস হাসপাতাল থেকে ট‌্যাংরা থানায় নিয়ে যাওয়া হয় প্রসূনকে। রহস্যের জট খুলতে তাকে জেরা করতে চায় লালবাজার। তাঁকে দিয়ে পুরো ঘটনার পুনর্গঠন জরুরি বলে মনে করছে লালবাজার। মঙ্গলবার তাকে আদালতে তোলা হবে বলে খবর।

আরও পড়ুন: ‘টাকা চাওয়া বরদাস্ত নয়’, দলীয় নেতাদের কড়া বার্তা মমতার

সূত্রের খবর, সোমবার বিকেলে প্রসূন দেকে এনআরএস থেকে ট্যাংরা থানায় নিয়ে আসা হয়। এরপর পুলিশ তার সঙ্গে কথা বলে। এরপর তাকে গ্রেফতার করা হয়। শ্বশুরবাড়ির অভিযোগের ভিত্তিতেই গ্রেফতার প্রসূন দে কে। এর আগে ট্যাংরার ওই পরিবারের কিশোরের স্বীকারোক্তি ছিল যে মা কাকিমা ও বোনকে খুন করেছে কাকা। তাঁর স্ত্রী রোমি ও বউদি সুদেষ্ণার হাতের শিরা ও গলা কেটে খুন করেছেন বলে প্রসূন ইতিমধ্যে স্বীকার করেছেন। কিন্ত নাবালিকাকে কে খুন করেছে তা নিয়ে প্রশ্ন রয়ে গিয়েছে। প্রসূনের দাবি, তিনি মেয়েকে শ্বাসরোধ করে খুন করেননি। তাঁর দাদা প্রণয়ের এ কাজ করেছে কি না, পুলিশ তা খতিয়ে দেখছে। দু’ভাইয়ের একাধিক বক্তব্যে অসঙ্গতি রয়েছে। সেজন্যই প্রসূনকে ট‌্যাংরায় তাঁর বাড়ি, নিয়ে গিয়ে পুরো ঘটনার পুনর্গঠনের সিদ্ধান্ত নিয়েছে পুলিশ। সূত্রের খবর, এনআরএসে চিকিৎসাধীন প্রণয় সুস্থ হয়ে উঠলে তাঁকেও গ্রেফতার করা হবে।

অন্য খবর দেখুন